ইথিওপিয়ার অগ্ন্যুৎপাতের ছাই ঢুকছে ভারতে, বাতিল AIR INDIA সহ একাধিক উড়ান

ওয়েবডেস্ক- ইথিওপিয়ার অগ্ন্যুৎপাত (Ethiopian Eruption) সারা বিশ্বে সাড়া ফেলে দিয়েছে। কারণ দীর্ঘ ১২ বছর পর হালি গুব্বি আগ্নেয়গিরির (Hali Gubbi Volcano) অগ্ন্যুৎপাতের পর নির্গত্ ছাইয়ের মেঘ ভারতে পৌঁছে গেছে। ১০০-১২০ কিলোমিটার গতিতে এই ছাই আসছে। ফলে বহু উড়ান বাতিল (Many flights are cancelled) করতে হয়েছে। সোমবার এই ছাই প্রথমে রাজস্থানের সীমানায় প্রবেশ করে। এর পর সেটি ক্রমশ উত্তর ভারতের দিকে এগোতে থাকে।

ছাইয়ের ঘন আস্তরণ (Thick Layer Ash) দেখে এয়ার ইন্ডিয়া (AIR INDIA), ইন্ডিগো, আকাসা এয়ার, কেএলএম-সহ বেশ কয়েকটি বিমান সংস্থা তাদের আন্তর্জাতিক উড়ান তড়িঘড়ি তাদের বিমান বাতিল করে। DGCA বিমান সংস্থাগুলিকে কঠোর সতর্কতা জারি করেছে। যাতে বিপদ এড়াতে এই ছাইঘেরা এড়িয়ে বিমান চালানো, কারণ এই ছাই ইঞ্জিনে বিপত্তি, কেবিনে ধোঁয়া সহ দৃশ্যমানতা কমিয়ে দিতে পারে। ইথিওপিয়ার আফার অঞ্চলে অবস্থিত হাইলি গুব্বির এই আগ্নেয়গিরি দীর্ঘ সময় ঘুমিয়ে থাকার পর হঠাৎ জেগে উঠেছে। রবিবার থেকে শুরু হয়েছে ওই অগ্ন্যুৎপাত।

স্মিথসোনিয়ান ইনস্টিটিউশনের ‘গ্লোবাল ভলকানিজম প্রোগ্রাম’ থেকে পাওয়া তথ্য অনুযায়ী, গত ১২ হাজার বছরে হাইলি গুব্বি আগ্নেয়গিরি থেকে এটিই প্রথম অগ্ন্যুৎপাতের ঘটনা। স্থানীয় সংবাদ মাধ্যম জানিয়েছে, অগ্নুৎপাতের ফলে ঘন ছাই নির্গত হচ্ছে। ধোঁয়ার আস্তরণে ঢেকে গেছে আশেপাশের গ্রামগুলি।

আরও পড়ুন- SIR মামলার শুনানির শুরুতেই দিল্লির দূষণ প্রসঙ্গ, উদ্বেগ প্রধান বিচারপতির

স্যাটেলাইট চিত্রেও একই ছবি ধরা পড়েছে। উপগ্রহ চিত্রে দেখা গেছে লোহিত সাগরের উপর ছাইয়ের মেঘ ভাসছে। এই ঘটনায় এখনও কোনও মৃত্যু বা আহতের খবর নেই। তবে স্থানীয়দের উদ্দেশে সতর্কতা জারি করা হয়েছে। অগ্নুৎপাতের ফলে তৈরি হওয়া ছাই স্থানীয় পশুপালকদের জীবিকাকে প্রভাবিত করতে পারে।

‘তুলুজ ভল্ক্যানিক অ্যাশ অ্যাডভাইজরি সেন্টার’ থেকে জানানো হয়েছে, ছাইয়ের এই ঘন মেঘ ইয়েমেন, ওমান, ভারত এবং উত্তর পাকিস্তান পর্যন্ত পৌঁছেছে।

দেখুন আরও খবর-